
ALUSDOKUMENDID
Hange viiakse läbi elektroonilise hankena e-riigihangete keskkonnas aadressil https://riigihanked.riik.ee/.
Hankija tagab piiramatu ja täieliku elektroonilise juurdepääsu riigihanke alusdokumentidele e-riigihangete keskkonnas aadressil https://riigihanked.riik.ee/.

Hange toimub kooskõlas kehtiva Riigihangete seadusega (edaspidi RHS). 

1. ÜLDOSA

1.1 Hankija: Narva Linn Narva Linnavalitsuse Rahandusameti kaudu, 75008427. Aadress: Peetri pl.5, 20308 Narva, Ida-Viru. Tel. 3599180, faks 3599181, e-post rahandus@narva.ee. 
1.2 Hanke eest vastutav isik: Narva Linnavalitsuse Rahandusameti direktor Jelena Golubeva, tel.3599182, e-post jelena.golubeva@narva.ee. Hanke eest volitatud isik: Narva Linnavalitsuse Rahandusameti direktori asetäitja Olga Saveljeva, tel.3599183, e-post olga.saveljeva@narva.ee
1.3 Hanke nimetus: „Narva linnale audiitorteenuste osutamine aastateks 2018-2021“
1.4 Riigihanke alusdokumentides (edaspidi ka HD) kasutatakse järgmiseid termineid:

hankija – asutus, kes on hanke välja kuulutanud;

pakkuja – hankijale pakkumuse esitanud ettevõtja;

hankeleping (edaspidi ka leping) – hankemenetluse tulemusel hankija ja edukaks tunnistatud pakkumuse esitanud pakkuja vahel sõlmitud rahaliste huvidega seotud leping, mille esemeks on teenus; 

tellija – asutus, kes on sõlminud lepingu edukaks tunnistatud pakkumuse esitanud pakkujaga;

täitja – edukaks tunnistatud pakkumuse esitanud pakkuja, kellega on sõlmitud leping.

2. HANKE kirjeldus 

2.1 Narva linna (edaspidi linn) konsolideerimisgrupi 2018., 2019. 2020. ja 2021. majandusaastate aastaaruannete (edaspidi aastaaruanne) auditeerimine.
2.2 Narva linnale konsultatsiooniteenuste osutamine lepingu kehtivuse perioodil kokku 240 tunni ulatuses, arvestusega keskmiselt 60 tundi aastas.
2.3 Teenuse osutamise lähteülesanne on esitatud HD lisas 2.
3. teabevahetus 

3.1 Kogu hankega seotud teabevahetus hankija ja ettevõtja vahel, sealhulgas HD kättesaadavaks tegemine ning pakkumuse, taotluse ja selgituste esitamine, pakkujate teavitamine hankija otsustest toimub elektrooniliselt eRHRi kaudu. Hankija juhindub teabevahetusel RHS sätetest. 

3.2 Hankija ei vastuta eRHR toimimise eest. Samuti ei vastuta hankija hanget puudutava teabe või pakkumust puudutavate küsimuste pakkujani tähtaegse jõudmise eest, mis on tingitud pakkuja poolsest eRHR registreerimise või enda elektronposti aadressi ebakorrektsest sisestamisest, mistõttu eRHR võimalikud teated ei jõua pakkujani. Hankija ei vastuta e-keskkonna kasutamisest või mittekasutamisest tekkinud kahju või saamatajäänud tulu eest.

4. Pakkumuse vormistamine ja esitamine

4.1 Pakkumus tuleb esitada e-riigihangete keskkonnas hiljemalt 26.09.2018.a kell 11.00. Esitatud failid ei tohi olla kaitstud kopeerimise, printimise või muu sarnase käsitlusfunktsiooni suhtes.

4.2 Pakkumus avatakse eRHS hanketeates toodud ajal.
4.3 Pakkumus peab olema digitaalselt allkirjastatud.
4.4 Pakkumus tuleb vormistada eesti keeles. Võõrkeelsetele dokumentidele peab lisama vandetõlgi või notariaalselt kinnitatud eestikeelse tõlke. 

4.5 Pakkuja märgib pakkumuses, milline teave on pakkuja ärisaladus ning põhjendab teabe ärisaladuseks määramist.

4.6 Pakkumus peab sisaldama järgmisi dokumente:

4.6.1 Hankepass (HD lisa 1.4); 
4.6.2 Pakkuja taotlus riigihankes osalemiseks (HD lisa 1.3);

4.6.3 Volikiri (vajaduse korral, kui pakkumuse allkirjastab isik, kes ei ole juhatuse liige, HD vastavav lisa 1.1 või ühispakkujate korral lisa 1.2);  

4.6.4 Pakkumus peab sisaldama maksumust eurodes ilma käibemaksuta ja koos käibemaksuga täiseurodes ning vastama HD lisas 3 toodud pakkumuse maksumuse esildise vormile. Pakkuja esitatud maksumus peab sisaldama kõiki riigihanke eesmärgi saavutamiseks vajalikke kulutusi.

4.6.4.1 Esildise iga rida peab olema täidetud.

4.6.4.2 Pakkumuse maksumus on lõplik, see on riigihanke lepingu maksumuseks ning kehtib kogu lepinguperioodi jooksul, v.a punktis 7.2 nimetatud asjaoludel.

4.6.4.3 Pakkumus peab sisaldama teenuse osutamise kava, mis peab olema koostatud vastavalt HD lisas 2 toodud teenuse osutamise lähteülesandele. Teenuse osutamise kava peab olema kooskõlas lisas 3 esitatud linna konsolideeritud majandusaasta aruande teenuse töötundide arvuga. Teenuste osutamise kava peab sisaldama pakutavate teenuste kirjeldust ja teenuste osutamise ajakava.

4.6.5 Pakkumusele (HD lisa 3) tuleb lisada hankelepingu projekt (vastavalt pakkuja väljakujunenud vormile, k.a arvestades HD esitatud hankelepingu põhitingimusi).
4.7 Osaliste või mitme pakkumuste esitamine ei ole lubatud.

4.8 Alternatiivsete lahenduste esitamine ei ole lubatud.

4.9  Pakkumus peab olema jõus minimaalselt 90 päeva. Pakkumus on pakkujale siduv alates pakkumuste esitamise tähtpäevast vähemalt kuni HD määratud pakkumuse jõusoleku minimaalse tähtaja lõppemiseni.

4.10 Pakkujal pole lubatud esitada tingimuslikku pakkumust ega tingimusi, mis ei tulene hanketeatest HDst.
4.11  Hankes ei rakendata keskkonnasäästlikke nõudeid.

4.12 HD punktis 4.1 nimetatud tähtajast hiljem saabunud pakkumusi arvesse ei võeta. 

4.13 Pakkuja kannab kõik pakkumuse ettevalmistamisega ning esitamisega seotud kulud. 

4.14 Hankija ei vastuta eRHR süsteemi toimimise eest
4.15  Pakkuja võtab enda kanda pakkumuse hankijale õigeaegse esitamise kogu riski, kaasa arvatud vääramatu jõu (force majeure) toime võimaluse.

5. PAKKUJATE KÕRVALDAMISE ALUSED, KVALIFITSEERIMISE tingimused

5.1 Kõrvaldamise alused

5.1.1 Hankija ei sõlmi hankelepingut ja kõrvaldab hankemenetlusest pakkuja, kellel esineb RHS § 95 lg 1 p-des 1-5 sätestatud hankemenetlusest kõrvaldamise alus. 

5.1.2 Hankija võib kõrvaldada hankemenetlusest pakkuja, kellel esineb mõni RHS § 95 lg 4 p-des 1-12 sätestatud hankemenetlusest kõrvaldamise alus. 

5.2 Sobivus tegeleda kutsetööga

5.2.1 Pakkuja peab olema registreeritud asukohamaa vastavas äriregistris või Eesti äriregistriga analoogses registris. Hankija võib nõuda registreeringu olemasolu tõendava asjakohase tõendi esitamist, kui see ei ole hankijale andmekogus olevate avalike andmete põhjal oluliste kulutusteta kättesaadav. Välisriigis registreeritud ettevõtja lisab pakkumusele asukohariigi pädeva registri poolt kinnitatud või legaliseeritud tõendi, mis ei tohi olla pakkumuse hetkeks vanem kui 20 (kakskümmend) kalendripäeva. 

5.2.2 Pakkuja peab olema audiitortegevuse seaduse kohaselt audiitorettevõtjate nimekirjas ja omama kehtivat tegevusluba. 
5.3 Majanduslik ja finantsseisund

5.3.1 Pakkujal peab olema kutsealane vastutuskindlustus või muu asjakohane dokument, mis näitab, et pakkujal või taotlejal on hankelepingu võimaliku rikkumisega tekkida võiva kahju hüvitamiseks vajalikud vahendid olemas või tal on võimalus neid saada. 

5.4 Tehniline ja kutsealane pädevus

5.4.1 Pakkuja peab hanke algatamisele eelneva 36 kuu jooksul nõuetekohaselt teostanud vähemalt ühe hankeobjektiga samaväärset teenust (kohaliku omavalitsuse konsolideerimisgrupi aastaaruande audit). Pakkuja esitab nimekirja lepingutest koos teabega nende maksumuse, kuupäevade ja teiste lepingupoolte kohta.
5.4.2 Hankelepingu audiitorteenuse osutaja poolne ning vandeaudiitori ja seonduva audiitorteenuse muu aruande allkirjastaja peab olema avaliku sektori vandeaudiitor. Pakkujal tuleb nimetatud nõude täitmise tõenduseks esitada CV. 
5.4.3 Pakkuja auditi meeskonna juhil peab olema vähemalt viie aastane auditi teenuse osutamise töökogemus ja auditi meeskonna juhtimise kogemus vähemalt ühel korral. Pakkujal tuleb nimetatud nõuete täitmise tõenduseks esitada auditi meeskonna juhi CV, millest nähtub töökogemus auditi teenuse osutamisel ja auditi meeskonna juhtimisel. 

5.4.4 Pakkuja esitab auditi läbiviimisele kaasatavate isikute andmed ning nimetatud isikute CVd.
5.5 Pakkuja esitab HD punktides 5.1-5.4 nõutud kinnitused esialgse tõendina hankepassis.

6. PAKKUMUSTE VASTAVUSE KONTROLLIMINE, hindamine, edukaks tunnistamine või TAGASILÜKKAMINE

6.1 Hankija kontrollib pakkumuste vastavust HD esitatud tingimustele.

6.2 Hankija lükkab pakkumuse tagasi, kui pakkumus ei vasta HD esitatud tingimustele, kui pakkuja ei esita tähtajaks hankija nõutud selgitusi või pakkuja selgituste põhjal ei ole võimalik üheselt hinnata pakkumuse vastavust HD esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid HD nimetatud tingimustest. 

6.3 Hankijal on õigus kõik pakkumused tagasi lükata järgmistel juhtudel:

6.3.1 kõigi esitatud pakkumuste maksumused ületavad lepingu eeldatavat maksumust;
6.3.2 kõigi vastavaks tunnistatud pakkumuste maksumused ületavad lepingu eeldatavat maksumust;
6.3.3 hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;

6.3.4 on aset leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada ja mille puhul ei saa mõistlikkuse põhimõttest lähtuvalt hankijalt eeldada, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.

6.4 Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtajaks esitanud nõutud selgitust
6.5 Hankija hindab kõiki vastavaks tunnistatud pakkumusi. Pakkumuste hindamise kriteeriumiks on madalaim teenuse osutamise hind. 

6.6 Võrdselt edukate pakkumuste puhul tunnistatakse edukaks pakkumus, mille esitanud pakkuja on teostanud viimase kolme aasta jooksul nõuetekohaselt enim avaliku sektorile hankeobjektiga samaväärseid lepinguid. Juhul kui ka selle alusel ei ole võimalik välja selgitada edukat pakkumust, siis võitja selgitatakse loosi teel.
7. MAKSETINGIMUSED

7.1 Täitja esitab tellijale arve aruandekuule järgneva kuu 5. kuupäevaks.

7.2 Kui aastaaruannete auditeerimine kujuneb planeeritust töömahukamaks, ei kuulu ületatud töötunnid kompenseerimisele, v.a juhul kui:

7.2.1 täitja on koheselt vastavate asjaolude ilmnemisel kirjalikult (e-posti teel) informeerinud tellija esindajat töö mahtu oluliselt tõstvatest asjaoludest ning tellija esindaja on täiendavate töötundide vajaduse ja nende eest tasumise kirjalikult aktsepteerinud, saates vastava kinnituse e-posti teel;

7.3 Punktis 7.2 nimetatud juhtumitel toimub audiitorteenuse täiendavate töötundide eest tasumine aastaaruande audiitorteenuse töötunni keskmise hinna (lisa 3 veerg  3 rida 1) alusel.

7.4 Kui konsolideerud aastaaruande audiitorteenuse osutamiseks kulub riigihankega planeeritust vähem töötunde, tuleb arve esitada vastavalt audiitorteenusele tegelikult kulunud töötundidele.

7.5 Tellijal on õigus saada täitjalt ülevaadet osutatud teenustest vähemalt lisas 3 kirjeldatud teenuste liigenduses.

7.6 Osutatud teenuste saamist kinnitab tellija arve aktsepteerimisega.

7.7 Arvete maksetähtaeg peab olema mitte lühem kui 21 kalendripäeva arve väljastamise hetkest arvates.

8. LEPINGU TINGIMUSED

8.1 Hankija sõlmib edukaks tunnistatud pakkumuse esitanud pakkujaga lepingu HDs esitatud tingimustel ja edukaks tunnistatud pakkumuses esitatud andmete alusel.
8.2 HD, nende muudatused, hankija lisaselgitused huvitatud isikute ja pakkujate päringutele ning edukaks tunnistatud pakkumus on lepingu lahutamatud osad.
8.3 Lepingu täitmise käigus tagavad tellija ja täitja oma tegevuse vastavuse kõigile Eesti Vabariigis kehtivatele õigusaktidele.

8.4 Täitja kannab tellija ees täielikku vastutust teenuse osutamise kvaliteedi ja tähtaegse osutamise eest ka siis, kui kasutab lepingujärgse teenuse osutamisel alltöövõtjaid.

8.5 Juhul kui täitja plaanib vahetada vandeaudiitori aruande allkirjastajat või auditi meeskonna juhti, tuleb see tellijaga eelnevalt kooskõlastada. 

8.6 Juhul kui auditeerimiseperioodi jooksul toimuvad muudatused seadusandluses, mida ei olnud võimalik hanke korraldamisel objektiivsetel asjaoludel ette näha, ning mis mõjutavad oluliselt tööde läbiviimist, peavad Pooled sellekohaseid läbirääkimisi ja Täitja esitab kirjaliku põhjendatud ettepaneku tingimuste muutmiseks, mis Poolte kokkuleppel vormistatakse taasesitatavas vormis lepingu lisana.
8.7 Juhul kui muutuvad seadusandlusest tulenevad tähtajad majandusaasta aruande esitamiseks, muudetakse vastavalt ka täitja poolt tellijale vandeaudiitori aruande esitamise tähtaega.

8.8 Kui täitja ei osuta teenust lepingus sätestatud tingimuste kohaselt, esitab tellija täitjale kirjalikult pretensioonid lepingu tingimustele mittevastava teenuse kohta.

8.9 Kui eelmises punktis kirjeldatud juhtum on leidnud aset rohkem kui ühel korral lepingu kehtivuse aja jooksul, on tellijal õigus leping ühepoolselt üles öelda ja/või nõuda kuni 2000 eurot leppetrahvi.

8.10 Tellijal on õigus leppetrahvi summa tasaarvestada vastavas ulatuses lepingus kokku lepitud teenuse eest tasumise nõudega.

8.11 Leppetrahv on kokkulepitud kohustuse täitmise tagamiseks, mitte kohustuse täitmise asendamiseks.

8.12 Kui tellija ei tasu täitja esitatud arvet õigeks ajaks, on täitjal õigus nõuda viivist 0,05 % võlgnevusest iga tasumisega viivitatud päeva eest kuni kohustuste täitmiseni.

8.13 Täitja võib lepingust tulenevad kohustused anda üle kolmandale isikule üksnes tellija eelneval kirjalikul nõusolekul. Eeltoodu kehtib ka siis, kui lepingu või selles kokku lepitud õiguste ning kohustuste kolmandale isikule üleandmine toimub täitja poolt ettevõtte üleandmise tulemusena.

8.14 Kui täitja annab ettevõtte ja sellega seotud lepingu üle ilma tellija nõusolekuta, on tellijal õigus leping ühepoolselt üles öelda ning täitja on kohustatud hüvitama tellijale tekkinud kahju (s.o muuhulgas kulutused, mis tekivad tellijal uue teenuse osutaja leidmisel).

9. VAIDLUSTUSED

9.1 Kõik kaebused (pretensioonid) esitatakse ja menetletakse RHS ettenähtud korras.

10. LISAD
10.1 Lisa 1.1 Volikiri
10.2 Lisa 1.2 Ühispakkujate volikiri 

10.3 Lisa 1.3 Pakkuja taotlus riigihankes osalemiseks
10.4 Lisa 1.4 Hankepass 
10.5 Lisa 2 Lähteülesanne
10.6 Lisa 3 Riigihanke pakkumuse maksumus
HD lisa 1 vormid
Riigihanke „Narva linnale audiitorteenuste 
osutamine aastateks 2018-2021”
Lisa 1.1
Volikiri

Hankija nimi: Narva Linn Narva Linnavalitsuse Rahandusameti kaudu, 75008427

Riigihanke nimetus „Narva linnale audiitorteenuste osutamine aastateks 2018-2021”
Käesolevaga volitab ___________ (pakkuja nimi) ____________________ (volitaja nimi ja ametikoht) isikus _________________ (volitatava nimi, ametikoht, isikukood) olema pakkuja ametlik esindaja ja allkirjastama ülal nimetatud riigihanke pakkumust. 


 

Volitatava allkirja näidis /digitaalselt allkirjastatud/ 
 

Volikiri on ilma edasivolitamise õiguseta.
 

Volikiri kehtib kuni: ________________ 
 

Kuupäev: _________________ 
 

____________________ (volitaja allkiri/digiallkiri) 
 

____________________ (volitaja nimi ja ametikoht) 

Riigihanke „Narva linnale audiitorteenuste 
osutamine aastateks 2018-2021”
Lisa 1.2

Ühispakkujate volikiri

Hankija nimi: Narva Linn Narva Linnavalitsuse Rahandusameti kaudu, 75008427

Riigihanke nimetus „Narva linnale audiitorteenuste osutamine aastateks 2018-2021”
Käesolevaga volitame ___________ (ühispakkujate nimed) ____________________ (volitajate nimed ja ametikohad) isikus _________________ (volitatava nimi, ametikoht, isikukood) olema käesoleva ühispakkumuse esitanud pakkujate ametlik esindaja hankemenetlusega ja hankelepingu sõlmimisega seotud toimingute tegemisel. 

 

Käesolevaga kinnitame, et vastutame ühispakkujatena hankelepingu täitmise eest solidaarselt. 
 
 

Volitatava allkirja näidis: /digitaalselt allkirjastatud/
 

Volikiri on ilma edasivolitamise õiguseta. 
 

Volikiri kehtib kuni: ________________ 
 

Kuupäev: _________________ 
 

____________________ (volitajate allkirjad/digiallkirjad) 
 

____________________ (volitajate nimed ja ametikohad) 
 

 
Riigihanke „Narva linnale audiitorteenuste 
osutamine aastateks 2018-2021”
Lisa 1.3
Pakkuja  taotlus riigihankes osalemiseks

Hankija nimi: Narva Linn Narva Linnavalitsuse Rahandusameti kaudu, 75008427

Riigihanke nimetus „Narva linnale audiitorteenuste osutamine aastateks 2018-2021”

Pakkuja andmed:

	Pakkuja nimi / Ühispakkujate volitatud esindaja nimi
	

	Registrikood
	

	Aadress
	

	Telefon
	

	E-posti aadress
	

	Kontaktisik ja tema andmed
	

	Veebilehe aadress (kui on olemas)
	


1. Oleme tutvunud hanketeate ja HD ning kinnitame, et võtame üle kõik hanketeates ja HD esitatud tingimused.

2. Kinnitame, et kõik käesolevale pakkumusvormile lisatud dokumendid moodustavad meie pakkumuse osa
3. Kinnitame, et meil on kõik võimalused ja vahendid eelnimetatud riigihanke teostamiseks. 
4. Käesolev pakkumus on jõus 90 kalendripäeva, alates pakkumuste esitamise tähtpäevast.
5. Anname nõusoleku meie poolt esitatud andmete või dokumentide õigsuse kontrollimiseks järelpärimiste tegemiseks kolmandatele isikutele ning nõustume, et hankija võib kolmandatelt isikutelt saadud dokumendid ja andmed võtta käesoleval riigihankel otsuste tegemisel aluseks. 

6. Kinnitame, et meil on hankelepingu täitmiseks kõik vajalikud õigused intellektuaalse omandi kasutamiseks.

Pakkuja seadusjärgne või volitatud esindaja (volikiri esindusõiguse kohta)

___________________________
Riigihanke „Narva linnale audiitorteenuste 
osutamine aastateks 2018-2021”
Lisa 1.4
Hankepass

Hankija nimi: Narva Linn Narva Linnavalitsuse Rahandusameti kaudu, 75008427

Riigihanke nimetus „Narva linnale audiitorteenuste osutamine aastateks 2018-2021”

Pakkuja nimi, registrikood: 

I Pakkuja kinnitus hankemenetlusest kõrvaldamise aluste puudumise kohta

1. Kinnitame, et meil ei esine Riigihangete seaduse § 95 lg l p-des 1-5 sätestatud kõrvaldamise aluseid.

vajadusel märkused______________________________________________________
märge vastavalt RHS§ 104 lg 2 p 4 või p5 ____________________________________

2. Kinnitame, et meil ei esine Riigihangete seaduse § 95 lg 4 p-des 1-12 sätestatud kõrvaldamise aluseid.

vajadusel märkused________________________________________________________
märge vastavalt RHS§ 104 lg 2 p 4 või p5 ____________________________________

II Kinnitus Pakkuja kvalifitseerimise kohta
Sobivus tegeleda kutsetööga

1. Kinnitame, et me oleme registreeritud asukohamaa vastavas äri- või kutsealaregistris.
vajadusel märkused________________________________________________________
märge vastavalt RHS§ 104 lg 2 p 4 või p5 ____________________________________
2. Kinnitame, et oleme audiitortegevuse seaduse kohaselt audiitorettevõtjate nimekirjas ja omame kehtivat tegevusluba.
vajadusel märkused________________________________________________________
märge vastavalt RHS§ 104 lg 2 p 4 või p5 ____________________________________
Majanduslik ja finantsseisund
3. Kinnitame, et omame kutsealast vastutuskindlustust, mis näitab, et pakkujal või taotlejal on hankelepingu võimaliku rikkumisega tekkida võiva kahju hüvitamiseks vajalikud vahendid olemas või tal on võimalus neid saada .  

vajadusel märkused________________________________________________________
märge vastavalt RHS§ 104 lg 2 p 4 või p5 ____________________________________
Tehniline ja kutsealane pädevus

4. Kinnitame, et oleme hanke algatamisele eelneva 36 kuu jooksul nõuetekohaselt teostanud vähemalt ühe hankeobjektiga samaväärset teenust (kohaliku omavalitsuse konsolideerimisgrupi aastaaruande audit). Nimekiri lepingutest koos teabega nende maksumuse, kuupäevade ja teiste lepingupoolte kohta on esitatud alljärgnevas tabelis.

5. Kinnitame, et hankelepingu audiitorteenuse osutaja poolne ning vandeaudiitori ja seonduva audiitorteenuse muu aruande allkirjastaja on avaliku sektori vandeaudiitor (nimetatud nõude täitmise tõenduseks on esitatud CV).
6. Kinnitame, et meie auditi meeskonna juhil on vähemalt viie aastane auditi teenuse osutamise töökogemus ja auditi meeskonna juhtimise kogemus vähemalt ühel korral (nimetatud nõude täitmise tõenduseks on esitatud auditi meeskonna juhi CV, millest nähtub töökogemus auditi teenuse osutamisel ja auditi meeskonna juhtimisel).
7. Esitame auditi läbiviimisele kaasatavate isikute andmed ning nimetatud isikute CVd.
Loetelu olulisematest lepingutest: 

	Hankija nimi ja kontaktandmed
	Lepingu sõlmimise kp.
	Kirjeldus
	Maksumus EUR ilma käibemaksuta

	
	
	
	

	
	
	
	

	
	
	
	


Riigihanke „Narva linnale audiitorteenuste 
osutamine aastateks 2018-2021”
Lisa 2

Lähteülesanne
Hankija nimi: Narva Linn Narva Linnavalitsuse Rahandusameti kaudu, 75008427

Riigihanke nimetus „Narva linnale audiitorteenuste osutamine aastateks 2018-2021”

1 RIIGIHANKE ESE

1.1 Narva linna (edaspidi linn) konsolideerimisgrupi 2018., 2019. 2020. ja 2021. majandusaastate aastaaruannete (edaspidi aastaaruanne) auditeerimine.
1.2 Linnale konsultatsiooniteenuste osutamine hankelepingu kehtivuse perioodil kokku kuni 240 tunni ulatuses, arvestusega keskmiselt 60 tundi aastas.

2 LINNA KONSOLIDEERIMISGRUPI  RAAMATUPIDAMISE AASTAARUANDE AUDITEERIMINE

2.1 Linna konsolideerimisgruppi kuuluvad hanke väljakuulutamise hetkel 8 ametiasutust ja 42 ametiasuste hallatavat asutust (konsolideerija) ning Linna valitseva mõju all olevad 7 juriidilist isikut.
2.2 Auditeerimisteenus hõlmab nii Linna konsolideeritud aastaaruande auditeerimist kui ka linnavalitsuse haldusala asutuste auditeerimist, ei hõlma Linna valitseva mõju all olevate üksuste auditeerimist, v.a juhtudel, kui see teatud küsimustes osutub vajalikuks konsolideeritud aastaaruande auditeerimisel. 

2.3 Täitja on kohustatud järgima auditeerimisperioodil audiitortegevuse seadusest ja muudest regulatsioonidest tulenevaid nõudeid.

2.4 Teenuse osutamisel peab Täitja hindama kas:
2.4.1 Linna konsolideeritud majandusaasta aruanne on koostatud lähtuvalt Eesti finantsaruandluse standardi ning KOFS nõuetest;
2.4.2 Linna konsolideerimisgrupi üksuste auditeeritava aasta 31. detsembri seisuga saldoandmike andmed rahandusministeeriumi saldoinfosüsteemis ja üksuste enda majandusaasta aruanded on õiges omavahelises vastavuses.

2.5 Juhul kui Linna asutuste koosseisu lisandub uusi asutusi, ei suurene aastaaruande audiitorteenuse maksumus (HD lisa 3 veerg 5 rida 1). 

2.6 Täitja on käesoleva lisa punktis 1.1 nimetatud teenust osutades konsolideerimisgrupi audiitorettevõtja ning peab:

2.6.1 avaldama arvamust ja väljastama vandeaudiitori aruanded konsolideerimisgrupi aastaaruande kohta tervikuna;

2.6.2 tegema koostööd teiste linna valitseva mõju all olevate juriidiliste isikute audiitoritega ja viima nende töö kasutamiseks vajadusel läbi vastavad auditi protseduurid.

2.6.3 vajadusel esitama aruanded ja/või vastama rahandusministeeriumile, muu riigi- või avaliku sektori asutuse päringutele.

2.7 Täitja peab läbi viima nii lõppauditi kui ka vaheauditi. 
2.8 Vaheaudit tuleb läbi viia auditeeritaval aruandeaastal ajavahemikul oktoober-detsember. Lõppaudit tuleb läbi viia auditeeritavale aruandeaastale järgneval aastal ajavahemikul jaanuar-mai:

2.9  Täitja kooskõlastab Tellijaga vähemalt 2 kuud enne vastava auditiperioodi algust:

2.9.1 vahe- ja lõppauditi täpsema ajakava;

2.9.2 olulisemad kontrollivaldkonnad;

2.9.3 Tellijalt oodatavad aruanded (sisu, maht, esitamisviis ja tähtajad) ja edaspidine suhtlusviis (kontaktisikud, tagasiside andmise viis ja tähtaeg jms). Täitja peab planeerima auditi läbiviimist ja informeerima sellest tellijat ette selliselt, et teenuse tellijal jääb auditi läbiviimiseks vajalike materjalide ettevalmistamiseks ja komplekteerimiseks mõistlik aeg. Paberkandjal küsitavale/esitatavale informatsioonile tuleb võimalusel eelistada elektroonilises formaadis informatsiooni;

2.9.4 Tellija töötajatega vahetult koostööd tegevate auditi meeskonna liikmete (vandeaudiitori aruande allkirjastaja, auditi meeskonna juht, meeskonna lihtliikmed) koosseisus ja tööjaotuses kavandatavad muudatused, sh peab asendus olema samaväärne;

2.9.5 Tellija infosüsteemidele ligipääsu vajadused.

2.10 Täitja kooskõlastab tellijaga vahe- ja lõppauditi täpsema ajakava (kuupäevade lõikes) ning p.2.9.2-2.9.4 loetletud tegevusi 2018.aasta kohta vahetult peale lepingu allkirjastamist.

2.11 Tellija esitab auditeerimiseks aastaaruannet auditeeritavale aruandeaastale järgneva aasta 30.aprilliks.

2.12 Täitja esitab vandeaudiitori aruanded mitte hiljemalt kui auditeeritavale aruandeaastale järgneva aasta 31.maiks.
2.13 Juhul kui muutuvad seadusest tulenevad tähtajad majandusaasta aruande esitamiseks, muudetakse vastavalt ka punktides 2.11 ja 2.12 nimetatud aruannete esitamise tähtaegu.

2.14 Vahe- ja lõppauditi käigus tehtud tähelepanekute kohta tuleb Täitjal esitada Tellijale aruanded (nn juhtkonna aruanded). Juhtkonna aruanded koostatakse eraldi kõigi Täitja poolt auditeeritavate kohta, st eraldi nii konsolideeriva üksuse (linnavalitsus) kui ka vajadusel linna valitseva mõju all olevate üksuste kohta. Tellija soovil peab Täitja olema valmis esitlema auditeerimistulemusi Tellija juhtorganitele.
2.15 Tellija tagab Täitja töötajatele ligipääsu oma paberkandjal raamatupidamise algdokumentidele ning võimaldab Täitja töötajatel teha Tellija juures algdokumentidest koopiaid Tellija tehnilisi töövahendeid kasutades.

3 KONSULTATSIOONITEENUSTE OSUTAMINE

3.1 Täitja poolt osutatavad konsultatsiooniteenused peavad katma finants-, juhtimis- ja maksuarvestuse ning äri- ja juhtimisalaseid valdkondi.

3.2 Konsultatsiooniteenuste maht hankelepingu kehtivuse perioodil käesoleva riigihanke raames on kuni 240 tundi, arvestusega keskmiselt 60 tundi aastas.
3.3 Konsultatsiooniteenuste jagamine eeltoodud valdkondade vahel ja teenuse tellimine toimub vastavalt Tellija vajadusele ning vormistatakse enne igakordset teenuse osutamist Tellija esindaja esitatud tellimuskirjaga (e-kirja teel). Tellimuskirjas lepitakse kokku, kas Tellija esindaja soovib teenuse osutamise kohta kirjalikku aruannet.

3.4 Täitja poolt Tellijale koostatavad kirjaliku töö tulemused (kirjad, arvamusavaldused, aruanded, uuringud, hinnangud, analüüsid jms) kuuluvad arve tasumise järgselt Tellijale ning Tellija töötajatel on õigus neid oma töös kasutada.
Riigihanke „Narva linnale audiitorteenuste 
osutamine aastateks 2018-2021”
Lisa 3
Riigihanke nimetus „Narva linnale audiitorteenuste osutamine aastateks 2018-2021“  pakkumuse maksumus

Pakkuja __________ poolt riigihankele pakutav maksumus on järgmine.

	 
	1
	2
	3
	4
	5

	 
	 
	Töötundide hinnanguline arv 4 aasta jooksul kokku
	Töötunni keskmine hind käibemaksuta, eurodes
	Teenuse maksumus 4 aasta jooksul kokku käibemaksuta, eurodes
	Teenuse maksumus 4 aasta jooksul kokku käibemaksuga, eurodes

	1
	Narva linna konsolideerimisgrupi majandusaasta aastaaruande auditeerimine
	 
	 
	
	 

	
	sh
	 Linna ametiasutuste (k.a hallatavate asutuste) auditeerimine
	 
	 
	
	 

	
	
	 Auditi protseduurid seoses linna valitseva mõju all olevate asutuste audiitorite töö kasutamisega
	 
	 
	
	 

	
	
	Auditi protseduurid seoses konsolideerimise ja konsolideerimisgrupi aastaaruande tervikdokumendi kontrollimisega
	
	
	
	

	
	
	Konsolideerimisgrupi konsolideeritud ja auditeeritud raamatupidamisandmete ning rahandusministeeriumi saldoandmike infosüsteemi sisestatud 31. detsembri seisuga saldoandmike vastavuse kontroll
	 
	 
	
	 

	2
	Konsultatsiooniteenus 
	240
	 
	 
	 

	3
	Narva linna konsolideeritud majandusaasta aruande auditeerimisega kaasnevad muud tegevused/kulud * 
	X
	X
	 
	 

	4
	Kokku pakkumuse maksumus (rida 1 + rida 2 + rida 3)
	X
	X
	 
	 


* esitada täpsustav info (nt lähetuse kulud jne)

Kinnitame, et pakkumuse maksumus on lõplik, see on riigihanke lepingu maksumuseks ning kehtib kogu lepinguperioodi jooksul, v.a HD punktis 7.2 nimetatud asjaoludel.

